Antigua

Antigua, også kjent som Waladli eller Wadadli av den innfødte befolkningen, er en øy i Karibia og ligger 40 km sør for Barbuda. Den er en av Leewardøyene i De karibiske øyer og er hovedøya i øylandet Antigua og Barbuda. Øylandet ble en uavhengig stat innenfor Samveldet av nasjoner den 1. november 1981.«Antigua & Barbuda Independence Festival», Antiguanice

Antigua betyr «eldgammelt» på spansk etter et ikon i katedralen i Sevilla, Santa Maria de la Antigua — «Sankt Maria av den gamle katedral».Kessler, Herbert L. & Nirenberg, David (2012): Judaism and Christian Art: Aesthetic Anxieties from the Catacombs to Colonialism, University of Pennsylvania Press, s. 270 Navnet WaladliMurphy, Reg: «Common Myths», Archaeology Antigua. Waladli versus Wadadli. kommer fra den opprinnelige, innfødte befolkningen og betyr omtrentlig «vårt eget». Øyas omkrets er rundt regnet 87 km og dens areal er 281 km². I henhold til folketellingen i 2011 var det 80 161 innbyggere på øya.CIA: The World Factbook  Dens økonomi er hovedsakelig avhengig av turisme, og har et jordbruk som i stor grad er begrenset til å dekke øyas eget marked.

Over 31 000 mennesker bor i hovedstaden St. John's som er beliggende i nordvest og har en dyp havn som gjør det mulig for store turistskip å legge til kai. Andre større bosetninger er byene All Saints (3 412 innbyggere) og Liberta (2 239 innbyggere), i henhold til tall fra folketellingen i 2001.

Den naturlige havnen som heter English Harbour på sørøstkysten er kjent for å gi ly for voldsomme stormer. Det har en restaurert britisk maritim kolonistasjon kalt «Nelson's Dockyard» etter kaptein Horatio Nelson. I dag er English Harbour og dens nabolandby, Falmouth, internasjonalt kjent som reisemål for seilskip og yachter der de kan ankre opp og ta inn forsyninger. I Antiguas seileruke på slutten av april og begynnelsen av mai hvert år, arrangeres en regatta hvor mange seilskip deltar.

 Referanser 

 Litteratur 
 Rogozinski, Jan (2000): A Brief History of the Caribbean from the Arawak and the Carib to the Present, Penguin Putnam, Inc
 Morse, Jedidiah (1797): «Antigua» i: The American Gazetteer, Boston, Massachusetts: At the presses of S. Hall, and Thomas & Andrews

 Eksterne lenker 


 Government of Antigua and Barbuda
 Kart over Antigua
 Kitesurfing in Antigua
 Antigua Barbuda Department of Tourism 


Kategori:Øyer i Nord-Amerika
Kategori:Antigua og Barbudas geografi